Den 28. november 1994 drepte den 25 år gamle Christopher Scarver sine medfanger Jeffrey Dahmer og Jesse Anderson med et jernrør han tok med seg fra fengselets treningsrom. Han hevdet å være Guds sønn, og at drapene skjedde etter ordre fra Gud. Dahmer ble funnet i en blodpøl og døde underveis til sykehuset, mens Anderson døde to dager senere. Scarver som selv var drapsdømt, hadde først drept Dahmer, deretter den 37 år gamle Anderson fordi han mente han var rasist. Scarver forklarte at Anderson hadde malt et kulehull i pannen på et portrett av Martin Luther King, og etter å ha drept sin kone, hadde han forsøkt å legge skylden på to afroamerikanere.